Udvikling af ny ungdomsbydel i [adresse] - nedrivning af blok A9 og A10 og 
igangsættelse af beboernes tryghedsgaranti 
BESLUTNING 
Lotte Bech, Herman Nørgaard, Christopher Jensen, Finn Svendsen og Laust Jørgensen kunne 
tiltræde indstillingen i overensstemmelse med Magistratens anbefaling.  
James Winther tog forbehold med henblik på en nærmere drøftelse i byrådsgruppen.  
Jørgen Eriksen var forhindret i at deltage i udvalgets behandling af sagen.  
 
RESUMÉ 
I forbindelse med Helhedsplanens konkretisering og videre udvikling har det vist sig mere hensigtsmæssigt at 
bygge nye ungdomsboliger frem for at omdanne de to eksisterende blokke, A9 og A10, til ungdomsboliger. 
Samtidig efterspørges en igangsættelse af tryghedsgarantien for beboerne i de to blokke. På den baggrund 
indstilles det, at de to blokke nedrives med henblik på at bygge nye ungdomsboliger, samt at beboernes 
tryghedsgaranti igangsættes. Der ansøges om en anlægsbevilling på 6 mio. kr. til indfrielse af kommunens 
andel af restgælden i de to blokke, der nedrives.  
INDSTILLING 
At 1) Byrådet godkender en nedrivning af blokkene A9 og A10, med henblik på at bygge nye ungdomsboliger, 
samt at Tryghedsgarantien for beboerne i de to blokke igangsættes senest 1. juli 2014.    
 
At 2) Byrådet godkender en anlægsbevilling på 6 mio. kr. i 2015 til indfrielse af restgælden i de to blokke, der 
nedrives.    
 
At 3) Bevillingen finansieres fra anlægsreserven, hvor Byrådet i forbindelse med B2014-17 afsatte 6 mio. kr. til 
formålet. 
Sagens forløb 
19-05-2014 Magistraten 
 
Fremsendes til [adresse] med bemærkning, at Magistraten i mødet den 19. maj 2014 anbefaler, at byrådet 
tiltræder Borgmesterens Afdelings indstilling af 15. maj 2014. 
 
 
Rådmand Erna Christensen kan ikke tiltræde, at tryghedsgarantien specifikt gælder i [adresse]. 
 
 
Signe Olsen tog forbehold. 
 
 
Rådmand Adam Jacobsen og Freja Rasmussen deltog ikke i sagens behandling. 
 
11-06-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 11. juni 2014 
 
24-11-2014 Teknisk Udvalg 
 
Lotte Bech, Herman Nørgaard, Christopher Jensen, Finn Svendsen og Laust Jørgensen kunne tiltræde 
indstillingen i overensstemmelse med Magistratens anbefaling.  
 
James Winther tog forbehold med henblik på en nærmere drøftelse i byrådsgruppen.  
 
Jørgen Eriksen var forhindret i at deltage i udvalgets behandling af sagen. 
 
